Diari Oficial de la Generalitat Valenciana


Sumari del DOGV 3266, del 17-06-1998 (1998/4191)

ACORD de 23 d'abril de 1998, de la Comissió Territorial d'Urbanisme de València, relatiu a la modificació núm. 1 de les Normes Subsidiàries d'Albaida.
------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4191


Data del document
:   23-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'abril de 1998, de la Comissió Territorial d'Urbanisme de València, relatiu a la modificació núm. 1 de les Normes Subsidiàries d'Albaida. [1998/4191]
  
Vist l'expedient enviat per l'Ajuntament d'Albaida referit a la modificació núm. 1 de les Normes Subsidiàries, i d'acord amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament adoptat en sessió celebrada el dia 23 d'octubre de 1996 i, després del pertinent període d'informació pública en el qual no es van presentar al·legacions, es va aprovar provisionalment pel mateix òrgan amb data 10 de febrer de 1997.
  
Segon
  
El projecte consta de memòria, plans d'informació i plans d'ordenació.
  
Tercer
  
Albaida té Normes Subsidiàries de Planejament tipus B, aprovades definitivament per la Comissió Territorial d'Urbanisme el dia 5 d'octubre de 1993.
  
Quart
  
Aquesta modificació núm. 1 té per objecte el canvi de qualificació d'una parcel·la de sòl urbà de 912 m2, que passa d'equipament comunitari (destinació efectiva cine d'estiu) a ús residencial.
  
Cinquè
  
La Comissió Territorial d'Urbanisme en sessió celebrada el dia 22 d'abril de 1997 va adoptar l'acord de suspendre l'aprovació definitiva d'aquesta modificació mentre es justificara el compliment de l'article 55.3 de la LRAU, ja que aquesta implicava la supressió d'una dotació pública i l'increment de l'aprofitament lucratiu.
  
Sisè
  
L'ajuntament, amb data 24 d'octubre de 1997 va remetre documentació reparadora, en què justificava la proporció i qualitat de les dotacions públiques, d'acord amb l'article 55.3 de la LRAU, amb la nova reserva escolar en sòl no urbanitzable d'una extensió total de 19.021 m2, que es crea en la modificació núm. 3 de les Normes Subsidiàries.
  
Tanmateix, la modificació núm. 1 de les Normes Subsidiàries d'Albaida va ser objecte de suspensió mitjançant acord adoptat per la Comissió Territorial d'Urbanisme en sessió celebrada el dia 17 de desembre de 1997, fins que tinguera lloc l'aprovació definitiva per la Comissió Territorial d'Urbanisme de la mencionada modificació núm. 3 d'aquestes Normes Subsidiàries.
  
Setè
  
Amb data 18 de febrer de 1998 va ser emesa la preceptiva declaració favorable d'Impacte Ambiental expedida per la Conselleria de Medi Ambient per la qual s'estimava acceptable, des del punt de vista ambiental el projecte de modificació núm. 3 de les Normes Subsidiàries Centre Escolar del planejament municipal d'Albaida.
  
Així mateix, amb data 28 de novembre de 1997 es va rebre informe favorable emés per la Conselleria d'Educació en relació a la mateixa modificació.
  
Segons l'anterior, la Comissió Territorial de Urbanisme, en sessió celebrada el dia 5 de març de 1998, va acordar aprovar definitivament la modificació núm. 3 de les Normes Subsidiàries d'Albaida.
  
Vuitè
  
L'ajuntament mitjançant escrit de data 1 d'abril de 1998 sol·licita l'aprovació definitiva de la modificació núm. 1, per entendre reparades les deficiències que van motivar la suspensió de la seua aprovació definitiva.
  
Novè
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 1998 va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Es considera compensat l'increment de l'aprofitament lucratiu que té lloc amb la modificació núm. 1, amb la creació d'una reserva de dotació pública per a centre escolar, que constitueix el contingut de la modificació núm. 3.
  
Per això, no s'observen obstacles per a l'aprovació de la modificació.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial és l'òrgan competent per a emetre dictamen resolutori sobre l'aprovació definitiva de les modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
En vista del que antecedeix, la Comissió Territorial d'Urbanisme, en sessió celebrada el 23 d'abril de 1998 acorda aprovar definitivament la modificació núm. 1 de les Normes Subsidiàries de Planejament d'Albaida.
  
L'Ajuntament d'Albaida haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data d'aquesta publicació.
  
Tot això, sense perjudici que puga exercitar qualsevol altre recurs que estime oportú.
  
València, 23 d'abril de 1998.- El secretari de la Comissió Territorial d'Urbanisme: José Manuel Palau Navarro